Държавен вестник, бр. 11, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  11
2. Служебната кореспонденция и служеб­
ните комуникации на ОЗХО не се цензурират. 
ОЗХО има право да използва шифри и да 
изпраща и получава кореспонденция и други 
официални съобщения по куриер или в за­
печатана поща, които се ползват със същите 
привилегии и имунитети както дипломатиче­
ските куриери и поща. Нищо в този параграф 
не се тълкува като изключващо вземането 
на подходящи предпазни мерки за сигурност, 
които се определят в споразумение между 
държавата-страна и ОЗХО.
3. Държавата-страна признава правото на 
ОЗХО на свободно публикуване и излъчване 
в рамките на нейната територия за опреде­
лените в Конвенцията цели.
4. Всички служебни комуникации към 
ОЗХО, както и всички служебни външни 
комуникации на ОЗХО, независимо от сред­
ствата и формата на предаването им, са не­
прикосновени. Неприкосновеността обхваща, 
без да се ограничава само с дотук изброеното, 
публикации, подвижни и неподвижни изобра­
жения, видеоматериали, филми, звукозаписи 
и софтуер.
Член 5
Представители на държавите-страни
1. Представителите на държавите-стра­
ни, както и заместниците, съветниците, 
техническите експерти и секретарите на 
техните делегации на заседанията, свикани 
от ОЗХО, се ползват при изпълнението на 
техните функции и по време на пътуване до 
и от мястото на заседанието със следните 
привилегии и имунитети, без да се засягат 
другите привилегии и имунитети, на които 
може да имат право:
(а) имунитет от арест или задържане;
(б) имунитет от всякакво съдебно пре­
следване за устни или писмени изявления 
и всички действия, извършени от тях при 
изпълнението на техните служебни функции; 
този имунитет продължава да се предоставя, 
независимо че съответното лице може вече 
да не е ангажирано с изпълнението на такива 
функции;
(в) неприкосновеност на всички книжа, 
документи и служебни материали;
(г) правото да използват шифри и да из­
пращат и получават книжа, кореспонденция 
и служебни материали по куриер или в за­
печатана поща;
(д) освобождаване на тях самите и техните 
съпруги/зи от имиграционни ограничения, 
задължения за регистриране като чужденец 
или за военна служба, докато се намират във 
или преминават през държавата-страна при 
изпълнението на техните функции;
(е) същите улеснения по отношение на 
валутни или обменни ограничения, каквито 
се предоставят на представителите на чужди 
правителства при временни официални мисии;
(ж) същите имунитети и улеснения по 
отношение на личния им багаж, каквито се 
предоставят на членове на дипломатически 
мисии с подобен ранг.
2. Когато някоя форма на данъчно облагане 
е обвързана с условие за местопребиваване, 
периодите, през които лицата, посочени в 
параграф 1 от този член, може да се нами­
рат на територията на държавата-страна за 
изпълнението на техните задължения, не се 
считат за периоди на местопребиваване.
3. Привилегиите и имунитетите се пре­
доставят на лицата, посочени в параграф 1 
от този член, за да се осигури независимото 
изпълнение на техните функции, свързани 
с ОЗХО, а не за лична облага на самите 
лица. Всички лица, ползващи се от такива 
привилегии и имунитети, са задължени във 
всяко друго отношение да спазват законите 
и наредбите на държавата-страна.
4. Разпоредбите на параграфи 1 и 2 от този 
член не се прилагат по отношение на лице, 
което е гражданин на държавата-страна.
Член 6
Служители на ОЗХО
1. По време на изпълнението на дей­
ности по проверка генералният директор и 
персоналът на секретариата, включително 
квалифицираните експерти по време на 
разследванията в случаи на предполагаемо 
използване на химическо оръжие, посочени 
в част ХІ, параграфи 7 и 8 от Приложението 
за проверка към Конвенцията, се ползват съ­
гласно чл. VІІІ, параграф 51 от Конвенцията 
с привилегиите и имунитетите, изложени в 
част ІІ, раздел Б от Приложението за про­
верка към Конвенцията, а при транзитно 
преминаване през територията на неинспек­
тирани държави-страни – с привилегиите и 
имунитетите, посочени в част ІІ, параграф 
12 от същото приложение.
2. За други дейности, свързани с предмета и 
целта на Конвенцията, служителите на ОЗХО:
(а) се ползват с имунитет от арест или 
задържане и от конфискация на личния им 
багаж;
(б) се ползват с имунитет от каквото и да 
е съдебно преследване за писмени или устни 
изявления и за всички деяния, извършени от 
тях при изпълнението на техните служебни 
функции;
(в) се ползват с неприкосновеност по 
отношение на всички книжа, документи и 
служебни материали, които са предмет на 
разпоредбите на Конвенцията;
(г) се ползват със същото освобождаване от 
данъчно облагане по отношение на изплаща­
ните им от ОЗХО заплати и възнаграждения и 
при същите условия, каквито са предоставени 
на служителите на Обединените нации;